PATVIRTINTA

Viešojo pirkimo komisijos 2016-04-26d. posėdžio protokolu Nr .1

(dokumento, kuriuo patvirtinta data, pavadinimas, numeris)

**VĮ Kauno miškų urėdija**

**Mažos vertės pirkimas**

**PIRKIMO DOKUMENTAI**

**PRIORITETINIŲ MIŠKO KELIŲ REMONTO PASLAUGOS VISŲ NUOSAVYBĖS FORMŲ MIŠKUOSE**

**TURINYS**

1. BENDROSIOS NUOSTATOS

2. PIRKIMO OBJEKTAS

3. REIKALAVIMAI TIEKĖJŲ KVALIFIKACIJAI SUBTIEKĖJAI SUBRANGOVAI

4. PASIŪLYMŲ RENGIMAS, PATEIKIMAS, KEITIMAS

5. PASIŪLYMŲ GALIOJIMO UŽTIKRINIMAS

6. VOKŲ SU PASIŪLYMAIS ATPLĖŠIMO PROCEDŪRA

7. PASIŪLYMŲ NAGRINĖJIMAS, PASIŪLYMŲ ATMETIMO PRIEŽASTYS

8. PASIŪLYMŲ VERTINIMAS IR PALYGINIMAS

9. PRELIMINARI PASIŪLYMŲ EILĖ

10. SPRENDIMAS APIE KONKURSĄ LAIMĖJUSĮ PASIŪLYMĄ

11. PIRKIMO SUTARTIES SUDARYMAS, PIRKIMO SUTARTIES SĄLYGOS

12. Priedai:

12.1. Techninė specifikacija

12.2. Pasiūlymo forma

12.3. Sutarties sąlygos (pirkimo sutarties projektas)

12.4.Tiekėjo deklaracija

# **I. BENDROSIOS NUOSTATOS**

## 1.1.VĮ Kauno miškų urėdija(toliau vadinama - perkančioji organizacija) numato pirkti VĮ Kauno miškų urėdijos teritorijoje esančių prioritetinių miško kelių remonto paslaugas . Pirkimo dokumentuose vartojamos pagrindinės sąvokos atitinka Lietuvos Respublikos viešųjų pirkimų įstatyme (toliau tekste - Įstatymas) vartojamas sąvokas.

1.2.Pirkimas vykdomas vadovaujantis Įstatymu, Centrinėje viešųjų pirkimų informacinėje sistemoje, (toliau vadinama CVP IS), paskelbtomis VĮ Kauno miškų urėdijos Supaprastintų viešųjų pirkimų taisyklėmis, (toliau vadinama Taisyklės), Lietuvos Respublikos civiliniu kodeksu (toliau vadinama Civilinis kodeksas), kitais viešuosius pirkimus reglamentuojančiais teisės aktais bei šiomis sąlygomis. 1.3Pirkimas atliekamas laikantis tiekėjų lygiateisiškumo, nediskriminavimo ir abipusio pripažinimo, taip pat pirkimų skaidrumo ir proporcingumo principų bei konfidencialumo reikalavimų. 1.4. Skelbimas apie pirkimą paskelbtas „Valstybės žinių“ priede „Informaciniai pranešimai“ ir Centrinėje viešųjų pirkimų informacinėje sistemoje (toliau – CVP IS) adresu (<https://pirkimai.eviesiejipirkimai.lt/>). Pirkimo dokumentai, jų paaiškinimai, patikslinimai kartu su skelbimu apie pirkimą skelbiami CVP IS ([https://pirkimai.eviesiejipirkimai.lt/)](https://pirkimai.eviesiejipirkimai.lt/)

1.5 Tiesioginį ryšį su Tiekėjais įgaliotas palaikyti Saulius Lazauskas tel.Nr.(837) 385464

# **II. PIRKIMO OBJEKTAS**

## 2.1. Pirkimo objekto aprašymas pateikiamas techninėje specifikacijoje (priedas 1). Perkamos paslaugos finansuojamos iš Bendrųjų miško ūkio reikmių finansavimo programos lėšų, esant būtinumui paslaugos gali būti finansuojami ir iš perkančiosios organizacijos lėšų.

## 2.2.Pirkimo objektas neskaidomas į atskiras pirkimo objekto dalis.

## 

# **III. REIKALAVIMAI TIEKĖJŲ KVALIFIKACIJAI SUBTIEKĖJAI, SUBRANGOVAI**

## 3.1. Tiekėjų kvalifikacija netikrinama.

3.2. Tiekėjas gali pasitelkti subtiekėjus (subrangovus) . Tiekėjas pasiūlyme turi nurodyti, kokius subtiekėjus (subrangovus) jis ketina pasitelkti. Kai pasiūlymą teikiantis tiekėjas nurodo, kad sutarties vykdymo metu jis numato remtis kitų ūkio subjektų pajėgumais, su kuriais tiekėjas nėra sudaręs jungtinės veiklos sutarties, tiekėjas privalo pateikti įrodymus, patvirtinančius, kad tokie pajėgumai jam bus prieinami. Tam įrodyti tiekėjas turi pateikti tiekėjo ir subtiekėjo (subrangovo) pasirašytas preliminarias sutartis arba ketinimų protokolus ar kitus lygiaverčius dokumentus, patvirtinančius, kad laimėjus pirkimą, pirkimo sutarties vykdymo metu tiekėjui bus prieinami subtiekėju (subrangovų) pajėgumai.

Subtiekėjų (subrangovų) pasitelkimas neatleidžia Tiekėjo nuo jokių jo įsipareigojimų pagal pirkimo sutartį nevykdymo. Tiekėjas atsako už savo subtiekėju( subrangovų) įsipareigojimų nevykdymą pagal pirkimo sutartį taip, lyg pirkimo sutarties įsipareigojimų nevykdytų jis pats.

**IV. PASIŪLYMŲ RENGIMAS, PATEIKIMAS, KEITIMAS**

4.1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

# 4.2. Pasiūlymas turi būti pateikiamas tik elektroninėmis priemonėmis, naudojant CVP IS, iki 2016-05-10 10 val. 00 min adresu [https://pirkimai.eviesiejipirkimai.lt](https://pirkimai.eviesiejipirkimai.lt/). Pasiūlymai, pateikti popierinėje formoje arba ne perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų. Pasiūlymus gali teikti tik CVP IS registruoti tiekėjai (nemokama registracija adresu [https://pirkimai.eviesiejipirkimai.lt](https://pirkimai.eviesiejipirkimai.lt/)). Nereikalaujama, kad pasiūlymas būtų pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo (Žin., 2000, Nr. 61-1827) nustatytus reikalavimus. Visi dokumentai, patvirtinantys tiekėjų kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz.: pdf, jpg, doc ir kt.).

# 4.3. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita, nei reikalaujama, kalba, turi būti pateiktas tinkamai patvirtintas vertimas į reikalaujamą kalbą.

## 4.4. Tiekėjas pasiūlymą rengia pagal pirkimo dokumentų 2-ame priede pateiktą formą. **. Kartu su kainos pasiūlymu tiekėjas pateikia su pirkimo sąlygomis gautą ir tiekėjo užpildytą detalųjį resursų poreikio žiniaraštį (lokalinę sąmatą)** Tiekėjas gali pateikti tik vieną pasiūlymą. **Teikti alternatyvius pasiūlymus draudžiama**

***Pasiūlymą sudaro:*** tiekėjo pateiktų duomenų, dokumentų elektroninėje formoje visuma (perkančioji organizacija pasilieka sau teisę pareikalauti dokumentų originalų), susidedanti iš:

4.4.1. ***užpildyta pasiūlymo forma***, parengta pagal šių konkurso sąlygų  ***priedą Nr. 2;***

4.4.2 ***lokalinė sąmata***

4.4.3. ***pasiūlymo galiojimo užtikrinimas***, parengtas pagal šių konkurso sąlygų VI skirsnyje nurodytus reikalavimus;

4.4.4. kita konkurso sąlygose prašoma informacija ir dokumentai.

4.5. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. 4.6. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.

4.7. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

4.8. Tiekėjai pasiūlyme turi nurodyti, kokia pasiūlyme pateikta informacija yra konfidenciali (*tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai)*. Perkančioji organizacija, Viešojo pirkimo komisija (toliau – vadinama Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.

4.9. Pasiūlyme nurodoma kaina, pateikiama eurais , turi būti išreikšta ir apskaičiuota taip, kaip nurodyta šių konkurso sąlygų priede **Nr. 2.**

4.10. Pasiūlymas galioja jame tiekėjo nurodytą laiką. Pasiūlymas turi galioti ne trumpiau 90 dienų. Jeigu pasiūlyme nenurodytas jo galiojimo laikas, laikoma, kad pasiūlymas galioja 90 dienų.

4.11. Kol nesibaigė pasiūlymų galiojimo laikas, perkančioji organizacija turi teisę prašyti, kad tiekėjai pratęstų jų galiojimą iki konkrečiai nurodyto laiko. 4.12. Įstatymo nustatyta tvarka perkančioji organizacija turi teisę pratęsti pasiūlymų pateikimo terminą. Apie naują pasiūlymų pateikimo terminą perkančioji organizacija praneša raštu visiems tiekėjams, nustatyta tvarka įsigijusiems pirkimo dokumentus.

## 4.13. Tiekėjas, kol nesibaigė pasiūlymų pateikimo terminas, turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna iki pasiūlymų pateikimo termino pabaigos. Tokiu atveju tiekėjas nepraranda teisės į pasiūlymo galiojimo užtikrinimo dokumentą.

4.14. Perkančioji organizacija reikalauja, kad dalyvis savo pasiūlyme nurodytų, kokius subtiekėjus (subrangovus), kokiai veiklai ir kokiai pirkimo daliai (apimtis eurais ir dalis procentais) atlikti jis ketina pasitelkti. Šis reikalavimas nekeičia pagrindinio dalyvio atsakomybės dėl numatomos sudaryti pirkimo sutarties įvykdymo.

# **V.PASIŪLYMŲ GALIOJIMO UŽTIKRINIMAS**

5.1 Pasiūlymo galiojimas turi būti užtikrintas kartu su pasiūlymu pateikiant banko garantiją ar draudimo bendrovės laidavimą, kuriame pasiūlymas būtų užtikrinamas ne mažesne kaip 3% Tiekėjo pasiūlymo dydžio suma. . Pasiūlymo garantija turi galioti visą pasiūlymo galiojimo laikotarpį.

5.2.  Prieš pateikdamas pasiūlymo galiojimo užtikrinimą tiekėjas gali prašyti perkančiosios organizacijos patvirtinti, kad ji sutinka priimti jo siūlomą pasiūlymo galiojimo užtikrinimą. Tokiu atveju perkančioji organizacija privalo atsakyti tiekėjui ne vėliau kaip per 3 darbo dienas nuo prašymo gavimo dienos. Šis patvirtinimas iš perkančiosios organizacijos neatima teisės atmesti pasiūlymo galiojimo užtikrinimą, gavus informaciją, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų perkančiajai organizacijai arba kitiems ūkio subjektams, ar netinkamai juos vykdė.

5.3. Perkančioji organizacija, Tiekėjui paprašius, grąžina pasiūlymo galiojimą užtikrinantį dokumentą Tiekėjui, kai:

5.3.1. pasibaigia konkurso pasiūlymų užtikrinimo galiojimo laikas;

5.3.2. Tiekėjas pasirašo paslaugų teikimo sutartį ir pateikia nustatytą sutarties įvykdymo užtikrinimą;

5.3.3  buvo nutrauktos pirkimo procedūros.

5.3.4. Perkančioji organizacija įgyja teisę pasinaudoti pasiūlymo galiojimo užtikrinimu, jei:

5.3.5. pasiūlymo galiojimo laikotarpiu tiekėjas atšaukia arba pakeičia savo pasiūlymą, pasibaigus galutiniam pasiūlymų pateikimo terminui;

5.3.6. laimėjęs konkursą tiekėjas nepasirašo arba atsisako pasirašyti paslaugų teikimo sutartį per perkančiosios organizacijos nustatytą terminą, arba laiku nepateikia šių konkurso sąlygų 3 priede nurodytos sutarties įvykdymo užtikrinimo garantijos.

5.3.7.  **Pasiūlymo galiojimą užtikrinančio dokumento kopiją tiekėjas pateikia kartu su pasiūlymu CVP IS priemonėmis, pasiūlymo galiojimo užtikrinimo originalą tiekėjas privalo pateikti iki pasiūlymų pateikimo termino pabaigos, 2016m. gegužės 10 d. 10val. 00 min. adresu: VĮ Kauno miškų urėdija, Romainių g. 2, 47327 Kaunas** užklijuotame voke, ant kurio užrašytas pirkimo pavadinimas, dalyvio pavadinimas, adresas ir žodžiai „**VOKĄ ATPLĖŠTI TIK VIEŠŲJŲ PIRKIMŲ KOMISIJOS POSĖDŽIO METU**“, arba saugiu elekroniniu parašu pasirašytą pasiūlymo galiojimo užtikrinimo originalą Tiekėjas gali pateikti kartu su pasiūlymu CVP IS priemonėmis. . 5.3.8.Bet kokia informacija, pirkimo dokumentų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas CVP IS priemonėmis (pranešimus gaus prie pirkimo prisijungę tiekėjai). **Tiesioginį ryšį su tiekėjais įgaliotas palaikyti: vyriausiasis inžinierius Saulius Lazauskas, tel. (8 37) 38 56 00**

# **VI.VOKŲ SU PASIŪLYMAIS ATPLĖŠIMO PROCEDŪRA**

## 6.1. Pradinis susipažinimas su tiekėjų pasiūlymais, gautais CVP IS priemonėmis vyks VĮ Kauno miškų urėdija Romainių 2 Kaunas, posėdžių salėje Pradinis susipažinimas su elektroninėmis priemonėmis gautais pasiūlymais prilyginamas vokų atplėšimui.

## Vokai su pasiūlymais bus atplėšiami Komisijos posėdyje **2****016-05-10 10 val.00 min**.  Tolesnes pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.

6.2. Tiekėjų atstovai į vokų atplėšimo posėdį nekviečiami.

# **PASIŪLYMŲ NAGRINĖJIMAS, PASIŪLYMŲ ATMETIMO PRIEŽASTYS**

## 

### 7.1.Iškilus klausimams dėl pasiūlymų turinio ir Komisijai CVP IS susirašinėjimo priemonėmis paprašius, tiekėjai privalo per Komisijos nurodytą terminą pateikti CVP IS susirašinėjimo priemonėmis papildomus paaiškinimus nekeisdami pasiūlymo esmės.

### 7.2.Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo CVP IS susirašinėjimo priemonėmis paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

### 7.3 Komisija atmeta pasiūlymą, jeigu:

### 7.3.1 pasiūlymas neatitiko konkurso sąlygose nustatytų reikalavimų

### 7.3.2 tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;

### 7.3.3 visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos;

### 7.3.4 pasiūlymas buvo pateiktas ne perkančiosios organizacijos nurodytomis elektroninėmis priemonėmis;

## 

### 7.4 Apie pasiūlymo atmetimą ir jo atmetimo priežastis tiekėjas informuojamas nedelsiant CVP IS susirašinėjimo priemonėmis.

# **VIII. PASIŪLYMŲ VERTINIMAS IR PALYGINIMAS**

## 8.1.Vertinami ir tarpusavyje palyginami tik tie pasiūlymai, kurie yra neatmesti dėl pirkimo dokumentų 7.3.punkto 7.3.1-7.3.2. papunkčiuose nurodytų priežasčių.

## 8.2.Komisija pasiūlymus vertins ir tarpusavyje palygins pagal mažiausios kainos kriterijų. Laimėjusiu konkursą bus pripažintas pasiūlymas kurio bendra pasiūlymo kaina bus mažiausia.

## **IX. PASIŪLYMŲ EILĖ**

## 9.1. Komisija, išnagrinėjusi, tiekėjų kvalifikaciją ir pasiūlymus, dalyvius, kurių kvalifikacija, pasiūlymai atitinka perkančiosios organizacijos reikalavimus, nustato pasiūlymų eilę (išskyrus atvejus, kai pasiūlymą pateikia tik vienas tiekėjas). Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų kainos yra vienodos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis įregistruotas anksčiausiai.

## 9.2. Perkančioji organizacija nedelsdama, bet ne vėliau kaip per 5 darbo dienas po sprendimo priėmimo, CPV IS susirašinėjimo priemonėmis praneša pasiūlymus pateikusiems tiekėjams, kurie atitiko minimalius reikalavimus kvalifikacijai apie priimtą sprendimą sudaryti pirkimosutartį, nurodo nustatytą pasiūlymų eilę, laimėjusį pasiūlymą, tikslų atidėjimo terminą. Tiekėjams, kurių pasiūlymai neįrašyti į pasiūlymų eilę, kartu su pranešimu apie eilę raštu CVP IS priemonėmis pranešama ir apie jų pasiūlymų atmetimo priežastis.

## 9.3. Pirkimo sutartis turi būti sudaroma nedelsiant, bet ne anksčiau negu pasibaigė atidėjimo terminas (15 dienų nuo sprendimo apie laimėjusį pasiūlymą išsiuntimo tiekėjams dienos), išskyrus, jei pasiūlymą pateikia tik vienas tiekėjas.

## 9.4. Laimėjusiu pasiūlymas pripažįstamas Viešųjų pirkimų įstatymo, Taisyklių bei šių konkurso sąlygų nustatyta tvarka.

## 9.5. Jei pasiūlymą pateikia tik vienas tiekėjas, jo pasiūlymas laikomas laimėjusiu, jeigu tiekėjas atitinka perkančiosios organizacijos keliamus kvalifikacijos reikalavimus, o jo pasiūlymas atitinka šių konkurso sąlygų reikalavimus.

## 9.6.Pirkimo sutarčiai pasirašyti laikas nustatomas atskiru pranešimu CVP IS susirašinėjimo priemonėmis arba nurodomas pranešime apie laimėjusį pasiūlymą.

# **X.SPRENDIMAS DĖL SUTARTIES SUDARYMO**

10.1. Perkančioji organizacija sudaryti sutartį siūlo tam tiekėjui, kurio pasiūlymas pripažintas laimėjusiu. Pirkimo sutartis turi būti sudaroma nedelsiant, bet ne anksčiau negu pasibaigė atidėjimo terminas – 15 dienų laikotarpis, kuris prasideda nuo pranešimo apie sprendimą sudaryti pirkimo sutartį išsiuntimo iš perkančiosios organizacijos suinteresuotiems kandidatams ir suinteresuotiems dalyviams dienos ir kurio metu negali būti sudaroma pirkimo sutartis. Atidėjimo terminas netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis.

10.2. Pranešime konkursą laimėjusiam tiekėjui Perkančioji organizacija nurodo laiką iki kada reikia atvykti sudaryti pirkimo sutartį.

10.3. Jeigu tiekėjas, kuriam buvo pasiūlyta sudaryti pirkimo sutartį atsisako ją sudaryti, iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Perkančioji organizacija siūlo sudaryti pirkimo sutartį tiekėjui, kurio pasiūlymas pagal pasiūlymų eilę yra pirmas po tiekėjo, atsisakiusio sudaryti pirkimo sutartį.

# **XI. PIRKIMO SUTARTIES SUDARYMAS, PIRKIMO SUTARTIES SĄLYGOS**

## 11.1. Perkančioji organizacija sutartį sudaro vadovaudamasi Viešųjų pirkimų įstatymo 18 straipsniu.

## 11.2. Pirkimo sutartis sudaroma pagal pirkimo dokumentuose nurodytas privalomas būsimos pirkimo sutarties sąlygas (sutarties projektą).

11.3 Pirkimo sutartis negali būti sudaroma, kol nesibaigė Viešųjų pirkimų įstatymo nustatyti atidėjimo terminai.

11.4. Sudaroma pirkimo sutartis turi atitikti laimėjusio tiekėjo pasiūlymą ir šias konkurso sąlygas.

11.5 Sutartis įsigalioja nuo sutarties pasirašymo dienos ir galioja iki galutinio sutartinių įsipareigojimų atlikimo ir šalių tarpusavio atsiskaitymo dienos arba iki sutartis bus nutraukta. Pasibaigus sutarties terminui, abi šalys viena kitai privalo įvykdyti savo mokėjimų įsipareigojimus ir atlyginti patirtas išlaidas (esančias sutarties nutraukimo ar pasibaigimo dieną).

11.6. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai ir tikslai beitokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Gali būti kreipiamasi tik dėl tokių pirkimo sutarties sąlygų, kurių keitimo aplinkybių atsiradimo pirkimo sutarties šalys negalėjo numatyti pasiūlymo pateikimo metu, aplinkybių negali kontroliuoti ir jų kilimo rizikos neprisiėmė nei viena iš pirkimo sutarties šalių. Sutarties sąlygų pakeitimai įforminami šalių susitarimais, kurie yra neatsiejama sutarties dalis.

11.7. Sutarties kaina, įskaitant PVM, sutarties galiojimo metu gali būti perskaičiuojami, pasikeitus pridėtinės vertės mokesčiui. Perskaičiuoti įkainiai įsigalioja nuo teisės aktų, kuriais pakeičiami mokesčiai įsigaliojimo dienos.

## 11.8. Tiekėjas gali sudaryti reikiamas sutartis su trečiaisiais asmenimis, jei vykdant sutartį jie pasitelkiami – subrangovais, subtiekėjais ar subteikėjais, kuriuos tiekėjas nurodė pasiūlyme, kad būtų tinkamai ir pilnai įvykdyti sutartiniai įsipareigojimai, tačiau tiekėjas negali perduoti ar kitaip perleisti savo įsipareigojimų pagal sutartį tretiesiems asmenims be užsakovo sutikimo. Tiekėjas vykdydamas sutartį negali keisti subrangovų, subtiekėjų, subteikėjų, kuriuos jis nurodė pasiūlyme.

11.9. Tiekėjas per 5 darbo dienas nuo pirkimo sutarties pasirašymo privalo pateikti pirkimo sutarties įvykdymo užtikrinimo banko garantiją ar draudimo bendrovės laidavimą ne mažiau 3% sutarties vertės sumai .

# **XII. PRETENZIJŲ IR SKUNDŲ NAGRINĖJIMO TVARKA**

12.1. Tiekėjas, norėdamas iki pirkimo sutarties sudarymo ginčyti perkančiosios organizacijos sprendimus ar veiksmus, pirmiausia perkančiajai organizacijai turi pareikšti pretenziją raštu .

12.2. Pretenzija pateikiama Perkančiajai organizacijai raštu per 15 dienų nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo.

12.3. Gavus tiekėjo rašytinę pretenziją , pretenzijos nagrinėjimo laikotarpiu pirkimo procedūros yra nedelsiant sustabdomos.

12.4. Perkančioji organizacija privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, o apie priimtą sprendimą – ne vėliau kaip kitą darbo dieną raštu pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams, taip pat juos informuoti apie anksčiau praneštų pirkimo procedūros terminų pasikeitimą.

12.5. Perkančioji organizacija negali sudaryti sutarties anksčiau negu po 15 dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos.

12.6. Perkančiosios organizacijos sprendimas, priimtas išnagrinėjus tiekėjo pretenziją, gali būti skundžiamas teismui.

1-as pirkimo dokumentų priedas

TECHNINĖ SPECIFIKACIJA

(darbų sąrašas ir kelių planai pateikta atskirai)

2-as pirkimo dokumentų priedas

###### PASIŪLYMAS

**PRIORITETINIŲ MIŠKO KELIŲ REMONTAS VISŲ NUOSAVYBĖS FORMŲ MIŠKUOSE**

(Data)

\_\_\_\_\_\_\_\_\_\_\_\_\_\_\_\_\_\_\_\_

(Vieta)

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) pirkimo skelbime;

2) pirkimo sąlygose;

3) kituose pirkimo dokumentuose.

Tiekėjas ketina pasitelkti subtiekėjus

|  |  |  |  |  |
| --- | --- | --- | --- | --- |
| Eil Nr | Subtiekėjo (Subrangovo) pavadinimas | | Subtiekėjo(Subrangovo) adresas | Subtiekėjui( Subrangovui) skirta sutarties dalis |
|  | |  |  |  |
|  | |  |  |  |
|  | |  |  |  |

Mes siūlome : **Prioritetinių miško kelių remonto paslaugas atlikti už:**

|  |  |
| --- | --- |
| Bendra pasiūlymo kaina su PVM – | ..................Eur.....ct (.........................................................................  (žodžiais)  …………………………………….......................………....Eur........ct) |

Į šią sumą įeina visos išlaidos ir visi mokesčiai, taip pat ir PVM, kuris sudaro \_\_\_\_\_\_\_\_\_\_Eur.

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |

Pasiūlymas galioja iki 2016\_\_\_\_\_\_\_ d

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo arba jo įgalioto asmens vardas, pavardė, parašas) A.V.

Konkurso dokumentų

3 priedas

RANGOS SUTARTIS Nr

2016 m. mėn. d.

Kaunas

Valstybės įmonė Kauno miškų urėdija, įmonės kodas 159986516, atstovaujama miškų urėdo , toliau vadinama Užsakovu ir , įmonės kodas , , veikiančio pagal bendrovės įstatus, toliau vadinamas Rangovu, sudarė šią sutartį

1. Sutarties objektas

1.1. **Prioritetinių miško kelių remontas visų nuosavybės formų miškuose** pagal pateiktą techninę-projektinę dokumentaciją ..

2. Sutarties objekto kaina yra . įskaitant PVM kuris sudaro

3. Užsakovas šios sutarties 2 punkte nurodytą sumą sumoka Rangovui tinkamai atlikus visus sutartyje numatytus darbus komisijai pasirašius kelių remonto darbų priėmimo aktą , ne vėliau kaip per darbo 15 dienų po darbų priėmimo akto pasirašymo gavus PVM sąskaitą faktūrą.

4. Rangovas darbus pradeda 2016 m. mėn. ir baigia ne vėliau 2016 m. rugpjūčio mėn. 31 d.

5. Vykdant šią sutartį, šalys vadovaujasi įstatymais, galiojančiais normatyviniais aktais, rangos sutarties nuostatais, 2016- - įvykusio **Prioritetinių miško kelių remonto visų nuosavybės formų miškuose** mažos vertės pirkimo dokumentais bei rangovo pasiūlymu.

6. Rangovas įsipareigoja :

6.1. Darbus atlikti kokybiškai, laikantis kelių remonto projektinės techninės dokumentacijos, bei sutarties sąlygų,

6.2. Darbus atlikti be išankstinio apmokėjimo, savarankiškai apsirūpinti darbų atlikimui reikalingais materialiniais ištekliais, atsakyti už blogą medžiagų kokybę;

6.3. Garantuoti objekte priešgaisrinę apsaugą, aplinkos ekologinę apsaugą, atsakyti už darbų saugą objekte, tirti nelaimingus atsitikimus, jei jie įvyktų, prižiūrėti kelio ruožą, kuriuo bus vežamos statybinės medžiagos;

6.4. Ne vėliau kaip prieš dvi savaites pranešti užsakovui apie objekto užbaigimą, prašant organizuoti jo priėmimą.

6.5. Iki darbų pradžios pateikti užsakovui statybinių medžiagų mėginius, patikrinti juos Užsakovo pasirinktoje akredituotoje laboratorijoje.

6.6. Rangovui šios sutarties 4 punkte nurodytu laiku nebaigus 1 punkte nurodytų darbų rangovas moka užsakovui 0,02% delspinigių nuo sutarties vertės už kiekvieną uždelstą dieną.

6.7. Ne vėliau kaip per 5 dienas, pasirašius sutartį, pateikti užsakovui sutarties įvykdymo užtikrinimo banko garantiją ar draudimo bendrovės sutarties įvykdymo užtikrinimo laidavimą ne mažesnei kaip 3% sutarties vertės sumai. Garantijos (laidavimo) galiojimo terminas iki 2016-09-30

7. Užsakovas įsipareigoja:

7.1. Sumokėti rangovui už atliktus darbus šios sutarties 3 punkte nurodytomis sąlygomis;

7.2. Ne vėliau kaip per 14 kalendorinių dienų gavus rangovo pranešimą organizuoti darbų priėmimą.

8. Šalių atsakomybė:

8.1. Užsakovui uždelsus atsiskaityti su rangovu šios sutarties 3 punkte nurodytomis sąlygomis, užsakovas moka rangovui 0,02% delspinigių nuo laikų nesumokėtos sumos už kiekvieną uždelstą dieną;

8.2. Rangovui nekokybiškai atlikus darbus ar panaudojus netinkamas medžiagas, užsakovui pareikalavus, rangovas per 15 kalendorinių dienų privalo savo lėšomis ištaisyti trūkumus.

Rangovui laiku nepašalinus trūkumų, užsakovas gali vienašališkai nutraukti sutartį. Tokiu atveju užsakovas gali reikalauti rangovo sutarties įvykdymo užtikrinimo garantijos (laidavimo) bei nuostolių atlyginimo.

10. Nenugalimos jėgos:

Susidarius Lietuvos Respublikoje sąlygom, dėl kurių bet kuri iš sutarties šalių dalinai

arba visiškai negali vykdyti savo įsipareigojimų, susijusių su šia sutartimi, - stichinės

nelaimės, bet kurios rūšies kariniai veiksmai, blokada, eksporto ar importo apribojimai

kelių priežiūros ir plėtros programos finansavimo nutraukimas, tuomet šalis, kuri

negali vykdyti šios sutarties įsipareigojimų, dėl aukščiau paminėtų aplinkybių, privalo

nedelsiant raštu informuoti apie tai kitą šalį ir pagrįsti nurodomas aplinkybes.

Tokiu atvejų nei viena sutarties šalis neturi teisės reikalauti iš kitos su šios sutarties neįvykdymu susijusių nuostolių.

11.Kitos sąlygos: . 11.1 Sutarties kaina, įskaitant PVM, sutarties galiojimo metu gali būti perskaičiuojami, pasikeitus pridėtinės vertės mokesčiui. Perskaičiuoti įkainiai įsigalioja nuo teisės aktų, kuriais pakeičiami mokesčiai įsigaliojimo dienos.

11.3. Tiekėjas gali sudaryti reikiamas sutartis su trečiaisiais asmenimis, jei vykdant sutartį jie pasitelkiami – subrangovais, subtiekėjais ar subteikėjais, kuriuos tiekėjas nurodė pasiūlyme, kad būtų tinkamai ir pilnai įvykdyti sutartiniai įsipareigojimai, tačiau tiekėjas negali perduoti ar kitaip perleisti savo įsipareigojimų pagal sutartį tretiesiems asmenims be Užsakovo sutikimo. Tiekėjas vykdydamas sutartį negali keisti subrangovų, subtiekėjų, subteikėjų, kuriuos jis nurodė pasiūlyme .

11.1. Šalių susitarimu padaryti šios sutarties pakeitimai bei papildymai galioja tik tada, kai jie padaryti raštu ir pasirašyti abiejų šalių įgaliotų asmenų.

11.2. Ginčai, kylantys iš sutarties, sprendžiami šalių susitarimu, nesutarus, Lietuvos Respublikos įstatymų nustatyta tvarka;

11.3. Sutartis įsigalioja ją pasirašius nuo sutarties įvykdymo užtikrinimo garantijos (laidavimo) pateikimo momento.

11.4. Sutartis sudaryta dviem vienodą juridinę galią turinčiais egzemplioriais.

12. Sutarties priedai:

* 1. Lokalinė sąmata.

13. Sutarties šalių adresai ir rekvizitai :

Užsakovas: VĮ Kauno miškų urėdija, Romainių g.2, 47327 Kaunas, įm. kodas 159986516, PVM kodas LT599865113, a/s LT 03 7044 0600 0317 7861 AB SEB Vilniaus bankas, tel. (8-37) 385600, faksas (8-37) 385493.

Rangovas :

Užsakovas : Rangovas:

A.V. A.V.